Ο **Σβι Σερφ** (εβραϊκά: צבי שרף‎, γεννημένος στις 18 Δεκεμβρίου 1951 στο Τελ Αβίβ του ισραήλ), περισσότερο γνωστός υπό το ψευδώνυμό του ως **Σβίκα** (εβραϊκά: צביקה‎), είναι Ισραηλινός πρώην καλαθοσφαιριστής και επαγγελματίας προπονητής καλαθοσφαίρισης.

Καριέρα
-------

### Αγωνιστική καριέρα

Ο Σερφ ξεκίνησε να αγωνίζεται στα δώδεκα του χρόνια στις ακαδημίες της Μακάμπι Τελ Αβίβ και τέσσερα χρόνια αργότερα έπαιξε στην πρώτη ομάδα. Αγωνίστηκε μέχρι το 1970 και στην συνέχεια αποφάσισε να ασχοληθεί με την προπονητική.

### Προπονητική καριέρα

Στα είκοσι του χρόνια ξεκίνησε να προπονεί τους νέους της Μακάμπι και έγινε πρώτος προπονητής το 1976. Το 1980-81, ο Σερφ ήταν βοηθός προπονητής και η ομάδα έκανε νταμπλ, ενώ κέρδισε και το κύπελλο πρωταθλητριών καταβάλλοντας την Σινούντινε Μπολόνια με 80-79.

Κατά την δεκαετία του '80, κάθισε στον πάγκο της Μπεϊτάρ Ιερουσαλήμ και της Μακάμπι Ελιτζούρ Νετάνια, όπως και της εθνικής ομάδας του Ισραήλ, αλλά γνώρισε μεγάλη επιτυχία όταν σε δύο χρονικές περιόδους με την Μακάμπι Τελ Αβίβ κατέκτησε πέντε πρωταθλήματα και τέσσερα κύπελλα Ισραήλ. Το 1988-89, οδήγησε την ομάδα στον τελικό του κυπέλλου πρωταθλητριών, όπου ηττήθηκε από την Γιουγκοπλάστικα. Δύο χρόνια αργότερα, κατέκτησε άλλο ένα νταμπλ, όπως και την τρίτη θέση στο φάιναλ-φορ του κυπέλλου πρωταθλητριών.

Μετά από ένα σύντομο πέρασμα από την Χαποέλ Ιερουσαλήμ, υπέγραψε στον Άρη Θεσσαλονίκης για την σεζόν 1992-93, κατακτώντας με τους "κίτρινους" το κύπελλο Κυπελλούχων, όπου κέρδισαν την Εφές Πίλσεν με 50-48. Ακολούθησε μία τετραετία ως πρώτος προπονητής της εθνικής Ισραήλ.

Μετά τον Άρη, υπήρξε προπονητής της Χαποέλ Τελ Αβίβ για δύο χρόνια και της γαλλικής Λιμόζ το 1995-96, πριν επιστρέψει στην Μακάμπι Τελ Αβίβ. Ακολούθησε η πορεία του με τον ΠΑΟΚ την σεζόν 1997-98, όπου ο "δικέφαλος του Βορρά" κατέκτησε την δεύτερη θέση στο ελληνικό πρωτάθλημα, αλλά ο Σερφ αποχώρησε στα μέσα της επόμενης χρονιάς. Ολοκλήρωσε την σεζόν 1998-99, όντας και πάλι προπονητής του Άρη.

Στις αρχές της νέας χιλιετίας, πέρασε από τους πάγκους της Χαποέλ Ιερουσαλήμ, της πολωνικής Σλασκ Βρότσουαφ, του Μακεδονικού, της Χαποέλ Γκαλίλ Ελιόν και της Ντιναμό Μόσχας, πριν επιστρέψει στην εθνική ανδρών του Ισραήλ για τέσσερα χρόνια.

Το 2007-08, επέστρεψε για μία ακόμη φορά στην Μακάμπι Τελ Αβίβ, πριν συνεχίσει για δύο χρόνια στην Σπάρτακ Αγίας Πετρούπολης, με την οποία κατέκτησε το κύπελλο Ρωσίας. Τελευταίοι σταθμοί της καριέρας του είναι οι Μακάμπι Ρισόν και Μακάμπι Ασντόντ.

Τίτλοι
------

* 9 πρωταθλήματα Ισραήλ: 1983-84, 1984-85, 1985-86, 1986-87, 1988-89, 1990-91, 1991-92, 1995-96, 1996-97
* 5 κύπελλα Ισραήλ: 1984-85, 1985-86, 1986-87, 1988-89, 1990-91
* 1 κύπελλο Ρωσίας: 2010-11
* 1 κύπελλο Κυπελλούχων: 1993

Παραπομπές
----------

1. ↑  1980-81 - Pearl basket
2. ↑  Champions Cup 1988-89 - Linguasport
3. ↑  1990-91 - Pearl basket
4. ↑  European Cup 1992-93 - Linguasport
5. ↑  Zvi SHERF - Limoges CSP[*νεκρός σύνδεσμος*]
6. ↑  HISTORY - General - PAOK BC Official Web Site
7. ↑  Zvi Sherf i Bartlomiej Sabina (Idea Slask Wroclaw)
8. ↑  ΜΑΚΕΔΟΝΙΚΟΣ: Η green team του Βορρά - Eurohoops
9. ↑  Sherf Comes Home to Lead Dynamo Against Nahariya
10. ↑  F4 Interview: Zvi Sherf, Maccabi Elite - Euroleague 2007-08
11. ↑  «Spartak hands Zvi Sherf head coaching reins - Sportando». Αρχειοθετήθηκε από το πρωτότυπο στις 16 Οκτωβρίου 2017. Ανακτήθηκε στις 5 Απριλίου 2017.
12. ↑  Maccabi Ashdod, in arrivo l'ex virtussino Jared Homan

Πηγές
-----

* Zvi Sherf - Coach Profile
* SHERF, ZVI - Welcome to EUROLEAGUE BASKETBALL

|  |  |  |  |  |
| --- | --- | --- | --- | --- |
| 

| π • σ • ε
**Άρης - Κυπελλούχος Ευρώπης μπάσκετ 1992-93** |
| --- |
|  |
|  | 
**4** Λυπηρίδης  · **5** Γιαννάκης  · **7** Μωραΐτης  · **8** Μισούνοφ  · **9** Γάσπαρης  · **10** Άντερσον  · **11** Πετσάρσκι  · **12** Αγγελίδης  · **13** Βουρτζούμης  · **14** Ιωάννου  · **15** Τάρπλεϊ  · Παραλίκας  · **C** Σερφ |

 |